Mango (kompanija)

„Mango“ – tarptautinis ispanų drabužių parduotuvių tinklas. Tai yra daugiašalė kompanija, kuri užsiima vyriškų bei moteriškų drabužių bei aksesuarų pardavimu; visa prekės ženklo produkcija yra suprojektuojama bei pagaminama pačios kompanijos ir parduodama „Mango“ parduotuvėse.Mango.com > Home > The Company > Behind The Brand  Oficialus kompanijos tinklalapis. Nuoroda tikrinta 2014 m. rugpjūčio 17 d. 2013 m. pab. kompanija turėjo 2731 parduotuvę 105-iose pasaulio šalyse, pardavimai siekė 1,85 mlrd. eurų.

 Istorija 
1984 m. kompanija įkuriama dviejų brolių – Isak Andic ir Nahman Andic; pirmoji moteriškų drabužių parduotuvė atidaroma Paseo de Gracia mieste Barselonoje. 1985 m. su parduotuve Valensijoje pradeda sparti plėtra visoje šalyje. 1988 m. tobulinama produkcijos gaminimo bei tiekimo strategija, pereinama prie „just-in-time“ sistemos, kai prekės yra paskirstomos pagal poreikius. Tuo pačiu principu dirba ir pagrindinė kompanijos varžovė „Inditex“. 1992 m. žengiama į tarptautinę rinką, atidaromos dvi parduotuvės Portugalijoje, kiek vėliau ir 100-oji parduotuvė Ispanijoje.Mango.com > Home > The Company > Evolution  Oficialus kompanijos tinklalapis. Nuoroda tikrinta 2014 m. rugpjūčio 17 d.

1994 m. įtvirtinama ilgalaikė verslo vadybos sistema, kuria kompanija remiasi iki šiol. 1995 m. atidaroma internetinis tinklalapis „Mango.com“. 1997 m. pirmą kartą tarptautiniai pardavimai tampa didesni nei Ispanijoje. Atidaroma itin didelio formato parduotuvė Paryžiuje. 1998 m. „Mango“ tampa antra didžiausia tekstilės ekportuotoja šalyje. 2000 m. pradeda veikti internetinė parduotuvė „Mangoshop.com“, atidaroma labai didelė parduotuvė Londone, žymioje Oksfordo gatvėje.

2002 m. kompanija turėjo 630 parduotuvių tinklą 70-yje šalių, prekybos taškai atidaromi tokiose šalyse kaip Australija, Bulgarija, Kinija, Italija bei Tunisas. 2003 m. tarptautinė plėtra dar labiau paspartinama, naujos parduotuvės atidaromos Hondūre, Serbijoje bei Juodkalnijoje. 2004 m. „Mango“ parduotuvės veikė 75-iose šalyse, pridedant Makao, Vietnamą, Azerbaidžaną, Salvadorą bei Estiją. 2005 m. pristatomas naujas prekės ženklas „Mango Touch“, skirtas vien aksesuarams; atidaromos vardinės parduotuvės. 2006 m. ieškoma naujų rinkų, atidaromos parduotuvės įvairiuose miestuose Jungtinėse Valstijose. Surengiamas pirmasis madų šou.

2007 m. atidaromas didžiausias dizaino centras Europoje „El Hangar Design Centre“. Taip pat atidaroma nauja itin didelio formato parduotuvė prestižiniame Niujorko miesto dalyje Soho. Į kompanijos produkcijos projektavimo procesą įtraukiamos pasaulinio garso žvaigždės, įskaitant Penélope Cruz bei Milla Jovovich. 2008 m. pristatomos vyriškų drabužių kolekcijos, naujas prekės ženklas pavadinamas „HE by Mango“.

 Parduotuvės 
2013 m. pab. kompanija turėjo 2731 parduotuvių tinklą 105-iose pasaulio šalyse, 133-imis parduotuvėmis daugiau nei 2012 m. Bendrovėje ir jos parduotuvėse dirbo 13,5 tūkst. darbuotojų, parduota daugiau nei 115 mln. drabužių, produkcija buvo realizuota 632-uose fabrikuose, pasitelkiant 380 tiekėjų. Pajamos siekė 1,846 mlrd. eurų, 207 mln. daugiau nei 2012 m., 83 % visų pardavimų buvo užsienio šalyse (ne Ispanijoje). Per visus metus buvo pristatyta daugiau nei 4400 skirtingų dizainų.

Dauguma kompanijai priklausančių parduotuvių yra pavadintos „Mango“. Prekės ženklo produkcija pardavinėjama ir atskirose parduotuvėse, pavyzdžiui, „Mango Kids“ parduotuvėse galima rasti tik vaikams nuo 3 iki 12 m. skirtus drabužius bei aksesuarus. „HE by Mango“ pavadinimo parduotuvėse yra pardavinėjami tik vyrams skirti drabužiai. Taip pat yra ir „Mango Touch“ butikai, kuriuose randami tik aksesuarai.„Mango Kids opens its first store in Barcelona“ Tinklalapis „Global Blue“, 2013 m. rugsėjo 20 d. Nuoroda tikrinta 2014 m. rugpjūčio 17 d.

 Šaltiniai 

 Nuorodos 

 Oficialus „Mango“ tinklalapis
 „Mango“ socialiniame tinkle „Facebook“
 „Mango“ socialiniame tinkle „Instagram“

Kategorija:Ispanijos įmonės
Kategorija:Drabužių parduotuvės